मन्त्रालयको अनुगमन तथा मूल्यांकन महाशाखा प्रमुखको संयोजकत्वमा गठित समितिले अस्पतालको सञ्चालन अनुमति नभएको, प्रारम्भिक वातावरणीय प्रभाव प्रतिवेदन तयार नभएको, चारपटकसम्म सञ्चालन अनुमतिका लागि निवेदन दिए पनि पाइनसकेको कमजोरी औंल्याएको छ । मापदण्डले कुन तहको अस्पतालका लागि कस्तो प्रकारको संरचना चाहिन्छ भन्ने स्पष्ट तोकेको छ । डा. श्रेष्ठले अस्पताल भवन तयार भए पनि निर्माण सम्पन्न र अस्पतालका लागि उपयुक्त छ भनेर महानगरपालिकाबाट प्रमाणपत्र नलिएको पाइएको बताए । भवन संहिता २०५५ अनुसार अस्पतालका लागि कम्तीमा ९ रेक्टर स्केलको भूकम्प प्रतिरोध गर्न सक्ने भवन चाहिन्छ । त्यसको प्रमाणीकरण भवन विभागबाट गर्नुपर्छ । त्यस्तो प्रमाणपत्रसमेत अस्पतालले पाएको छैन ।
